KOMISIJOS SPRENDIMAS
2009 m. kovo 30 d.
kuriuo skiriama dvylika Europos patariamojo statistikos komiteto narių
(Tekstas svarbus EEE)
(2009/304/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama 2008 m. kovo 11 d. Europos Parlamento ir Tarybos sprendimą Nr. 234/2008/EB, įsteigiantį Europos patariamąjį statistikos komitetą ir panaikinantį Tarybos sprendimą 91/116/EEB (1), ypač į jo 4 straipsnio 1 dalies a punktą,
pasikonsultavusi su Taryba,
pasikonsultavusi su Europos Parlamentu,
kadangi:
(1)
Europos patariamąjį statistikos komitetą sudaro 24 nariai.
(2)
Remiantis Sprendimo Nr. 234/2008/EB 4 straipsnio 1 dalimi, dvylika narių skiria Komisija, pasikonsultavusi su Europos Parlamentu ir Taryba.
(3)
Valstybės narės Komisijai pateikė aukštos kvalifikacijos kandidatų statistikos srityje sąrašą.
(4)
Tvirtindama šiuos dvylika narių, Komisija siekia užtikrinti, kad jie vienodai atstovautų naudotojams, respondentams ir kitoms Bendrijos statistika suinteresuotoms šalims (įskaitant mokslinę bendruomenę, socialinius partnerius ir pilietinę visuomenę),
NUSPRENDĖ:
1 straipsnis
Priede išvardyti asmenys penkerių metų laikotarpiui skiriami Europos patariamojo statistikos komiteto nariais.
2 straipsnis
Šis sprendimas įsigalioja jo priėmimo dieną.
Priimta Briuselyje, 2009 m. kovo 30 d.